CELEX: 32004R1454
Language: hu
Date: 2004-08-16 00:00:00
Title: A Bizottság 1454/2004/EK rendelete (2004. augusztus 16.) a visszatérítésben vagy egyéb támogatásban részesülő mezőgazdasági termékek kivitele során végzett ellenőrzésekről szóló 386/90/EG: K tanácsi rendelet alkalmazására vonatkozó részletes szabályok megállapításáról szóló 2090/2002/EK rendelet módosításáról

17.8.2004   
            
            
               HU
            
            
               Az Európai Unió Hivatalos Lapja
            
            
               L 269/9
            
         
      A BIZOTTSÁG 1454/2004/EK RENDELETE
   
   (2004. augusztus 16.)
   a visszatérítésben vagy egyéb támogatásban részesülő mezőgazdasági termékek kivitele során végzett ellenőrzésekről szóló 386/90/EGK tanácsi rendelet alkalmazására vonatkozó részletes szabályok megállapításáról szóló 2090/2002/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Gazdasági Közösséget létrehozó szerződésre,
   tekintettel a visszatérítésben vagy egyéb támogatásban részesülő mezőgazdasági termékek kivitele során végzett ellenőrzésről szóló, 1990. február 12-i 386/90/EGK tanácsi rendeletre (1) és különösen annak 6. cikkére,
   mivel:
   
               (1)
            
            
               A 2090/2002/EK bizottsági rendelet (2) 10. cikkének (2) bekezdése előírja a tagállamoknak, hogy azok minden naptári évben bizonyos számú kicserélési ellenőrzést végezzenek, amelyek száma nem lehet kevesebb azoknak a napoknak a számánál, amelyeken export-visszatérítésre alkalmas termékek hagyják el a Közösség vámterületét. Egyértelművé kell tenni, hogy a kicserélési ellenőrzések száma nem lehet kevesebb azoknak a napoknak a számánál vagy a száma felénél, amelyeken a 10. cikk (2) bekezdése első albekezdésének megfelelően vámzárral el nem látott, export-visszatérítésre alkalmas termékek szállítmányai hagyják el a Közösség vámterületét az érintett kilépési vámhivatalokon keresztül.
            
         
               (2)
            
            
               A 2090/2002/EK bizottsági rendelet 11. cikke előírja a tagállamoknak, hogy éves értékeléseket küldjenek az említett rendelet szerint lefolytatott ellenőrzések és a fizikai ellenőrzés alá eső áruk kiválasztásánál alkalmazott eljárások végrehajtásáról és hatékonyságáról.
            
         
               (3)
            
            
               A mezőgazdasági termékek után járó export-visszatérítési rendszer alkalmazása közös részletes szabályainak megállapításáról szóló, 1999. április 15-i, 800/1999/EK bizottsági rendelet (3) 26. cikkének (7) bekezdése szintén előírja a tagállamoknak, hogy éves értékelést küldjenek a fizetési nyilatkozatok vonatkozásában a 2090/2002/EK rendelet alapján lefolytatott ellenőrzések végrehajtásáról és hatékonyságáról.
            
         
               (4)
            
            
               Ezen éves jelentések tartalmi elemeit részletesebben kell meghatározni az átláthatóság biztosítása és a közös értékelés lehetővé tétele érdekében.
            
         
               (5)
            
            
               A szóban forgó éves jelentéseket a 2004. évre vonatkozóan, a 2005-ös jelentéstől kezdődően ezen az alapon kell elkészíteni. Mivel a tagállamoknál szervezeti átalakításokra lehet szükség a visszatérítések igényelt értékével kapcsolatos információk összegyűjtéséhez, választhatják azt a lehetőséget is, hogy ezeket az információkat a 2005. évre vonatkozóan, a 2006-os jelentéstől kezdődően szerepeltetik.
            
         
               (6)
            
            
               Az érdekelt Irányítóbizottságok az elnökeik által kitűzött határidőn belül nem nyilvánítottak véleményt,
            
         ELFOGADTA EZT A RENDELETET:
   1. cikk
   A 2090/2002/EK rendelet a következőképpen módosul:
   
               1.
            
            
               a 10. cikk (2) bekezdése második és harmadik albekezdésének a helyébe a következő szöveg lép:
               „Az egyes naptári évenkben lefolytatott kicserélési ellenőrzések száma nem lehet kevesebb azoknak a napoknak a számánál, amelyeken az első albekezdésnek megfelelően vámzárral el nem látott, export-visszatérítésre alkalmas termékek szállítmányai hagyják el a Közösség vámterületét az érintett kilépési vámhivatalokon keresztül.
               Amennyiben csak egyetlen exportőrnél végzik el a kicserélési ellenőrzést, ez a szám nem lehet kevesebb azon napok számának a felénél, amelyeken az első albekezdésnek megfelelően vámzárral el nem látott, export-visszatérítésre alkalmas termékek szállítmányai hagyják el a Közösség vámterületét az érintett kilépési vámhivatalokon keresztül.”
            
         
               2.
            
            
               a 11. cikk helyébe a következő szöveg lép:
               „11. cikk
               Minden év május 1-je előtt a tagállamok jelentést küldenek a Bizottságnak az e rendelet szerint lefolytatott ellenőrzesek és a fizikai ellenőrzés alá eső áruk kiválasztásánál alkalmazott eljárások végrehajtásának és hatékonyságának értékeléséről. A jelentésnek tartalmaznia kell a tárgyévet megelőző év január 1-je és december 31-e között elfogadott kiviteli nyilatkozatokra vonatkozóan a III. mellékletben felsorolt tartalmi elemeket.
               A jelentéseket egy ISO-9660 kompatibilis CD-ROM-on vagy egy azzal egyenértékű elektronikus adathordozón és papíron kell benyújtani.
               A 2004-ben elfogadott nyilatkozatokra vonatkozó 2005-ös éves jelentés elkészítésekor a tagállamok eltekinthetnek:
               
                           —
                        
                        
                           a III. melléklet 1.5., 2.5., illetve 10.3. pontja szerinti, 200 és 4 000 euró közötti szabálytalanságok pénzügyi következményeinek, illetve
                        
                     
                           —
                        
                        
                           a III. melléklet 1.7. pontja szerinti információk közlésétől.”
                        
                     
         
               3.
            
            
               a rendelet szövege III. mellékletként kiegészül az e rendelet mellékletében szereplő szöveggel.
            
         2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. augusztus 16-án.
      
         
            a Bizottság részéről
         
         Franz FISCHLER
         
         
            a Bizottság tagja
         
      
   
   
      (1)  HL L 42., 1990.2.16., 6. o. A legutóbb a 163/94/EK rendelettel (HL L 24., 1994.1.29., 2. o.) módosított rendelet.
   
      (2)  HL L 322., 2002.11.27., 4. o. A legutóbb a 909/2004/EK rendelettel módosított rendelet (HL L 163., 2004.4.309, 61 o.).
   
      (3)  HL L 102., 1991.4.17., 11. o. A legutóbb a 671/2004/EK rendelettel (HL L 105., 2004.4.14., 5. o.) módosított rendelet.
   
      MELLÉKLET
      „
            III. MELLÉKLET
            A 11. CIKK SZERINTI ÉVES JELENTÉS TARTALMI ELEMEI
            1.   Az ellenőrzések végrehajtása a kiviteli vámhivatalnál
            1.1   Azon kiviteli nyilatkozatok száma ágazatonként és vámhivatalonként, amelyeket az ellenőrzések minimális arányának kiszámításánál nem hagytak figyelmen kívül a 2. cikk alapján.
            1.2   Annak jelzése, hogy hagytak-e figyelmen kívül nyilatkozatokat a 2. cikk (2) bekezdésének a) vagy b) pontja értelmében.
            1.3   Az ágazatonként és vámhivatalonként elvégzett fizikai ellenőrzések száma.
            1.4   Adott esetben azon vámhivatalok felsorolása, amelyek a 6. cikknek megfelelően csökkentett arányú ellenőrzéseket végeznek.
            1.5   A rendellenesség feltárásához vezető ellenőrzések száma ágazatonként, a feltárt rendellenességek pénzügyi következményei, amennyiben a visszatérítések kívánt értéke túllépi a 200 eurót, továbbá adott esetben az 595/91/EGK tanácsi rendelet (1) 3. cikkében említett közlemény referenciaszáma.
            1.6   Adott esetben azon szabálytalanságok számának aktualizálása, amelyeket a tárgyévet megelőző éves jelentésben közöltek a Bizottsággal.
            1.7   A fizikai ellenőrzésnek alávetett nyilatkozatokhoz kapcsolódó visszatérítések igényelt értéke ágazatonként.
            2.   A kicserélési ellenőrzések végrehajtása a kilépési vámhivatalnál
            2.1   Azon napok száma kilépési vámhivatalonként, amelyeken a 10. cikk (2) bekezdése első albekezdésének megfelelően vámzárral el nem látott, export-visszatérítésre alkalmas termékek szállítmányai hagyták el a Közösség vámterületét az érintett kilépési vámhivatalokon keresztül.
            2.2   A 10. cikk (2) bekezdésében említett, kilépési vámhivatalonként elvégzett kicserélési ellenőrzések száma.
            2.3   Azon kiviteli nyilatkozatok száma, amelyeknél a szállítóeszközön vagy a csomagoláson a kiviteli vámhivatal nem helyezett el vámzárat.
            Azon kiviteli nyilatkozatok száma, amelyeknél a kilépéskor rögzített vámzárakat – a vámfelügyelet esetét kivéve – eltávolították, feltörték, vagy a vámzár használatának kötelezettsége alól nem adtak a 2454/93/EGK rendelet 357. cikkének (4) bekezdése alapján mentesítést.
            2.4   A 10. cikk (2a) bekezdésében említett, vámhivatalonként lefolytatott különös kicserélési ellenőrzések száma.
            2.5   A jelen rendelet 10. cikk (2) bekezdésében említett, a rendellenesség feltárásához vezető kicserélési ellenőrzések száma, a feltárt rendellenességek pénzügyi következményei, amennyiben a visszatérítések kívánt értéke túllépi a 200 eurót, továbbá adott esetben az 595/91/EGK tanácsi rendelet 3. cikkében említett közlemény referenciaszáma.
            A jelen rendelet 10. cikk (2a) bekezdésében említett, a rendellenesség feltárásához vezető különleges kicserélési ellenőrzések száma, a feltárt rendellenességek pénzügyi következményei, amennyiben a visszatérítések kívánt értéke túllépi a 200 eurót, valamint adott esetben az 595/91/EGK tanácsi rendelet 3. cikkében említett közlemény referenciaszáma.
            2.6   Adott esetben azon szabálytalanságok számának aktualizálása, amelyeket a tárgyévet megelőző éves jelentésben közöltek a Bizottsággal.
            2.7   Milyen mértékben alkalmazták a kilépési vámhivatalok e rendelet 10. cikkének (7) bekezdését, illetve az érintett kifizető ügynökségek milyen információkat szolgáltattak.
            3.   A fizikai ellenőrzés tárgyát képező szállítmányok kiválasztásánál alkalmazott eljárások
            3.1   A fizikai ellenőrzés tárgyát képező szállítmányok kiválasztásánál alkalmazott eljárások leírása és hatékonysága.
            4.   A kockázatelemzési rendszer vagy stratégia módosítása
            A 4.1. pontban azoknak a tagállamoknak kell információt szolgáltatniuk, amelyek kockázatelemzést alkalmaznak a 386/90/EK rendelet 3. cikke (2) bekezdésének megfelelően.
            4.1   A 3122/94/ EK bizottsági rendelet (2) 3. cikke (2) bekezdésének értelmében a Bizottsággal közölt intézkedések minden módosításának a leírása.
            5.   Részletes információk a kockázatelemzési rendszerről és a kiválasztási rendszerekről
            Az 5.1.–5.4. pontokban azoknak a tagállamoknak kell információt szolgáltatniuk, amelyek kockázatelemzést alkalmaznak a 3122/94/EK rendelet 3. cikke (2) bekezdésének megfelelően. Csak abban az esetben kell információt szolgáltatni, ha a legutóbbi jelentéshez képest módosítások történtek.
            Az 5.5. pontban azoknak a tagállamnak kell információt szolgáltatniuk, amelyek kockázatelemzést nem alkalmaznak a 3122/94/EK rendelet 3. cikke (2) bekezdésének megfelelően.
            5.1   Adott esetben az egyes szállítmányokhoz kapcsolódó kockázatok súlyozási arányára vonatkozó egységes nyilvántartási rendszer leírása.
            5.2   Az időszaki értékelések időközeinek és az értékelt kockázatok felülvizsgálatának a leírása.
            5.3   Azon ellenőrzési és visszacsatolási rendszerek leírása, amelyek célja a tervezett ellenőrzések lefolytatásának, illetve az azoktól való eltekintés esetén kielégítő indokok feljegyzésének a biztosítása.
            5.4   Amennyiben nem került sor a kockázatelemzés felülvizsgálatára a legutóbbi jelentési időszak tekintetében (lásd az 5.2. pontot), annak magyarázata, hogy a meglévő értékelés miért jelent továbbra is a megfelelő eszközt a fizikai ellenőrzések hatékonyságának biztosítására.
            5.5   Amennyiben nem alkalmaznak a 3122/94/EK rendelet 3. cikke (2) bekezdése szerinti kockázatelemzést, annak magyarázata, hogy a meglévő ellenőrzési rendszer miért jelent továbbra is a megfelelő eszközt a fizikai ellenőrzések hatékonyságának biztosítására.
            6.   Összehangolás a 4045/89/EGK rendelettel
            6.1   Azoknak, a 386/90/EGK rendelet 5. cikke szerinti intézkedéseknek a leírása, amelyeket a 4045/89/EGK rendelettel való összehangolás javítása érdekében hoztak.
            7.   A 386/90/EGK rendelet és e rendelet alkalmazásakor fellépő nehézségek
            7.1   A 386/90/EGK rendelet és e rendelet alkalmazásakor fellépő nehézségek és a leküzdésükre irányuló intézkedések vagy javaslatok leírása.
            8.   A lefolytatott ellenőrzések értékelése
            8.1   Arra vonatkozó értékelés, hogy az ellenőrzéseket kielégítően végezték-e el.
            8.2   Jelentés arról, hogy az 1663/95/EK bizottsági rendelet (3) 3. cikkében említett tanúsító testület az említett rendelet 3. cikkének (1) bekezdése szerinti, legutóbbi jelentésében tett-e észrevételt a fizikai és kicserélési ellenőrzések végrehajtásával kapcsolatban, továbbá a jelentés vonatkozó szöveghelyének megjelölése (fejezet, oldal stb.) Ha a jelentés tartalmaz ajánlásokat a fizikai és kicserélési ellenőrzési rendszerek fejlesztését illetően, azon intézkedések megjelölése, amelyeket a rendszer fejlesztése céljából hajtottak végre.
            8.3   Azok a tagállamok, amelyek éves jelentésük elkészítésekor még nem hajtották végre a 8.2. pontban említett intézkedéseket, az azokról szóló információt az éves jelentés benyújtása évének július 31-ig küldik meg.
            9.   A fejlesztésre irányuló javaslatok
            9.1   Adott esetben a fejlesztésre irányuló javaslatok a rendelet alkalmazásával vagy magával a rendelettel kapcsolatban.
            10.   A 800/1999/EK rendelet 26. cikkének (7) bekezdése értelmében előfinanszírozott áruk és termékek tekintetében elvégzett fizikai ellenőrzés
            Az 565/80/EK rendelet (4) 4. és 5. cikkének alkalmazása céljából, a fizetési nyilatkozatok alapján végrehajtott fizikai ellenőrzések esetén az alábbi információknak kell szerepelniük a jelentésben:
            10.1   Azon kiviteli nyilatkozatok száma ágazatonként és vámhivatalonként, amelyeket az ellenőrzések minimális arányának kiszámításánál nem hagytak figyelmen kívül a 2. cikk alapján.
            10.2   Az ágazatonként és vámhivatalonként lefolytatott fizikai ellenőrzések száma.
            10.3   A rendellenesség feltárásához vezető ellenőrzések száma ágazatonként, a feltárt rendellenességek pénzügyi következményei, amennyiben a visszatérítések kívánt értéke túllépi a 200 eurót, továbbá adott esetben az 595/91/EGK tanácsi rendelet 3. cikkében említett közlemény referenciaszáma.
         ”
      
         (1)  HL L 67., 1991.14.3., 11. o.
      
         (2)  HL L 330., 1994.12.21., 31. o.
      
         (3)  HL L 158., 1995.7.8., 6. o.
      
         (4)  HL L 62., 1980.3.7., 5. o.